Lav et referat af nedenstående tekst:

Tekst:
Der har været en masse polemik omkring opførelsen af en Bilka-butik i Hjørring. Et næsten enstemmigt byråd i Hjørring Kommune gav i september grønt lys til byggeriet. Man kan dog roligt sige, at udsigten til opførelsen af varehuset, som forventes at blive i omegnen af 3000 kvadratmeter stort, deler vandene. De Samvirkende Købmænd (DSK), der blandt andet omfatter Meny, Spar, Rema 1000 og COOP har længe ytret, at de er imod byggeriet. De mener ikke, at der med butikken ved siden af A-Z-varehuset i Hjørring er tale om en lovlig konstruktion, fordi butikken vil fremstå som et såkaldt hypermarked, hvilket er i strid med planloven. I september sagde direktør for De Samvirkende Købmænd (DSK), John Wagner følgende til TV2 Nord. - Vi smider den i Planklagenævnet nu og satser på at få opsættende virkning, således at de ikke går i gang med byggeriet. Det lykkedes. Planklagenævnet har torsdag meddelt, at klagen fra de De Samvirkende Købmænd og COOP, skal have den såkaldte 'opsættende virkning', indtil klagenævnet på et senere tidspunkt træffer en konkret afgørelse i sagen. Det betyder, at nedrivningen af de eksisterende bygninger, som skulle have været startet til nytår, må vente, indtil der er truffet en afgørelse. Afgørelse  vækker glæde John Wagner, siger i en kommentar til afgørelsen, at den ikke bare er en understregning af, at DSK og COOP har gjort ret i at klage over byrådets forsøg på 'at omgå planloven', men at den også giver håb for detailhandlen i Hjørring bymidte og dagligvareforsyningen i oplandet. - Afgørelsen er også tillidsvækkende i forhold til retstilstanden på dette lovområde, som har været stærkt udfordret af en ulovlig opført Bilka i Horsens og Fields i Ørestaden. Det er og bliver to for mange – en tredje havde været en total underminering af gældende planlovgivning, siger han. TV2 Nord har indhentet en kommentar fra Salling Groups presseafdeling, og de siger følgende om afgørelsen. - Vi noterer os Planklagenævnets beslutning, men ser fortsat frem mod den endelige afgørelse om en ny Bilka Food i Hjørring, som et stort flertal i byrådet bakker op om. Indtil da vurderer vi det videre arbejde.

Referat:
De Samvirkende Købmænd og COOP har klaget over opførelsen af en Bilka, og det har nu givet pote.